Rikunarita-ORG/Wikinium huggingface dataset:
# תאגיד השידור האוסטרלי

תאגיד השידור האוסטרלי
Australian Broadcasting Corporation|  |
|  |
| בניין המטה הלאומי של ABC בסידני |
|
נתונים כלליים |
|
מייסדים | Lyons Government  |
|
תקופת הפעילות |
1 ביולי 1932 – הווה (94 שנים)  |
|
חברות בנות | ABC Local Radio  |
|
מדינה |
אוסטרליה  |
|
מיקום המטה |
סידני  |
|
קואורדינטות | ﻿ / ﻿  |
|
ענפי תעשייה |
שידורים, עיתונאות, תעשיית התקשורת  |
|
הכנסות |
1,060,000,000 דולר אוסטרלי (נכון ל־2019)  |
|
יו"ר | Ita Buttrose  |
|
עובדים |
3,730 (נכון ל־2019)  |
|   |
| www.abc.net.au |
|  |
|   |

**תאגיד השידור האוסטרלי** (באנגלית: **Australian Broadcasting Corporation**; בראשי תיבות: **ABC**) הוא גוף השידור הלאומי של אוסטרליה ובבעלות המדינה , שנוסד בשנת 1932. הוא ממומן בעיקר ממענקים ישירים של ממשלת אוסטרליה, אך אינו תלוי במדיניות הממשלתית. התאגיד ממלא תפקיד מוביל בעצמאות העיתונאית במדינה.

ABC, שעוצב על פי ה-BBC בבריטניה, הנמצאת בבעלות ובשליטת ממשלת בריטניה, מומנה במקור מאגרות שידור שבוטלו בשנת 1973 והוחלפו בעיקר במענקים ממשלתיים ישירים, כמו גם הכנסות מפעילויות מסחריות הקשורות לשידור.

רשת ABC מספקת כיום שירותי רדיו, טלוויזיה, שירותים מקוונים וניידים ברחבי אוסטרליה. מטה התאגיד נמצא באולטימו, פרוור של סידני, ניו סאות' ויילס.

## הפקות מקור בולטות

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.
* עקורים (2020)

## קישורים חיצוניים

 מדיה וקבצים בנושא **תאגיד השידור האוסטרלי** בוויקישיתוף
* אתר האינטרנט הרשמי של תאגיד השידור האוסטרלי

* תאגיד השידור האוסטרלי, ברשת החברתית פייסבוק
* תאגיד השידור האוסטרלי, ברשת החברתית X (טוויטר)
* תאגיד השידור האוסטרלי, ברשת החברתית אינסטגרם
* תאגיד השידור האוסטרלי, ברשת החברתית טיקטוק
* תאגיד השידור האוסטרלי, סרטונים בערוץ היוטיוב
* חוק תאגיד השידור האוסטרלי 1983
* ידידי ABC
* המוזיאון הלאומי האוסטרלי המוזיאון מכיל אוסף משמעותי של חומרים הקשורים ל-ABC
* ABC חוגגת 80 שנות שידור - *תאגיד השידור האוסטרלי* (1 ביולי 2012).
# משחק חברה ממוחשב

**משחק חברה** או **משחק מסיבה** (מאנגלית: **Party game**) הוא ז'אנר של משחקי וידאו אותם נוהגים בעיקר לשחק במסגרות חברתיות כמו מסיבות או התכנסויות. המשחקים הללו הם פשוטים, קלים להבנה, מתאימים לטווח רחב של גילאים, ומיועדים בעיקר למשחק מרובה משתתפים. המשחקים בז'אנר לרוב מהירים יחסית ומתקיימת במהלך אינטראקציה רבה בין השחקנים.

## משחקיות

ישנם משחקי חברה רבים ומגוונים אך לרבים מהם יש מספר אלמנטים משותפים:

* קל לשחק בהם – משחקי החברה נועדו להיות פשוטים וקלים להבנה, כך שכל אחד יכול לשחק בהם מבלי הצורך ללמוד כללים מורכבים ומבלי להתקשות לתפעל את בקר המשחק.
* משחק מרובה משתתפים – רוב המשחקים בז'אנר מאפשר למספר שחקנים לשחק יחד במשחק.
* משחק מהיר – רוב המשחקים בז'אנר קצרים יחסית ומהירים.
* משחקים מהנים וקלילים – לעיתים רבות יש למשחקים בז'אנר גרפיקה צבעונית, מוזיקה אופטימית ודמויות מטופשות אשר מסייעים ליצור אווירה משעשעת.
* מעודדים אינטראקציה חברתית – רוב המשחקים בז'אנר מעודדים אינטראקציה חברתית ו עבודת צוות.
* מגוון פעילויות – לרוב המשחקים בז'אנר מאפשר לשחקנים לשחק במגוון רחב של משחקים כגון חידוני טריוויה, מיני-משחקים, סימולציות ספורט, אתגרי ריקוד, ועוד.

## משחקים בולטים בז'אנר

* **סדרת Mario Party** – סדרת המשחקים הפופולרית ביותר בז'אנר אשר פותחה על ידי נינטנדו וכוללת דמויות מהזיכיון של מריו.
* **Jackbox Party Pack** – סדרת משחקים שפותחה על ידי Jackbox Games עבור פלטפורמות רבות ואשר בהם השחקנים משתמשים בטלפונים החכמים שלהם בתור בקרים על מנת לקחת חלק במגוון אתגרים מוזרים ויצירתיים.

## ראו גם

* ערכים על משחקי חברה ממוחשבים

## הערות שוליים
# משחקי ספורט ממוחשבים

שני שחקנים משחקים טניס אחד נגד השני במשחק Wii Sports שבקונסולת המשחקים Wii
**משחקי ספורט ממוחשבים** היא סוגה של משחקי וידאו המדמים עיסוק בענפי ספורט שונים.

המשחקים בסוגה היו פופולריים עוד מאז שקונסולות המשחקים והמחשבים אישיים הפכו זמינים לציבור. לאורך השנים פותחו משחקי וידאו לרוב ענפי הספורט, כולל לספורט קבוצתי, אתלטיקה, ספורט אתגרי וספורט לחימה. בעוד שבחלק מהמשחקים השחקן ממוקד בלשחק את משחק הספורט עצמו (כגון במשחקים *eFootball* ו-*NBA 2K*), במשחקים אחרים השחקן ממוקד בניהול של קבוצות ספורט (כגון במשחקים *Football Manager* ו- *Out of the Park Baseball*).

חלק מסדרות משחקי הספורט מכילים כוללים את השחקנים האמיתיים שמשחקים באותן הקבוצות, והקבוצות מתעדכנות מדי שנה כאשר יוצאת הגרסה החדשה של המשחק על מנת לשקף את השינויים שחלו בעולם האמיתי.

## היסטוריה

שחקנים משחקים במשחק "FIFA Soccer"
משחקי ספורט ממוחשבים קיימים עוד מימיה הראשונים של תעשיית משחקי הווידאו. אחד ממשחקי הספורט הראשונים שפותחו היה המשחק "Tennis for Two" שפותח ב-1958 על ידי הפיזיקאי וויליאם היגינת'ם. עם זאת, רק בסוף שנות ה-70 ותחילת שנות ה-80 זכו משחקי הספורט הממוחשבים לפופולריות עצומה בתקופה בה מכונות הארקייד וקונסולות המשחקים הביתיות הפכו נפוצים.

משחקים בולטים בז'אנר שיצאו במהלך שנות ה-80 כוללים בין היתר את המשחקים "Tecmo Bowl"‏, "Double Dribble"‏ ו-"Track & Field" אם כי הגרפיקה ומכניקת המשחק של המשחקים הללו היו פשוטים יחסית בהשוואה לסטנדרטים המודרניים.

במהלך שנות ה-90, עם ההתפתחות של טכנולוגיית המחשוב, נוצרו כמה מהזיכיונות הפופולריים ביותר בז'אנר כמו "FIFA Soccer"‏, "NBA Jam"‏, "Madden NFL"‏, וזיכיון משחקי הסקייטבורד של טוני הוק.שימוש בתבנית אנ עבור "Tony Hawk's" בשפה en כאשר הערך Tony Hawk's (סדרת משחקי וידאו) כבר קיים המשחקים הללו השתמשו בגרפיקה תלת-ממדית ובמכניקת משחק מתקדמת, וסיפקו לשחקנים חוויית משחק מציאותית וסוחפת יותר אשר העלו באופן ניכר את הפופולריות של המשחקים בז'אנר.

במהלך שנות ה-2000 נוספו אפשרויות מתקדמות נוספות למשחקים בז'אנר כמו גרפיקה מציאותית יותר, היכולת לשחק במשחקים מרובי משתתפים באינטרנט, ומערכות בקרת תנועה אפשרו גם לשחק במשחקי ספורט כאשר משתמשים בגוף עצמו.

בשנים האחרונות מפותחים גם משחקי ספורט אשר מבוססים על טכנולוגיות מתקדמות כמו מציאות מדומה (VR) ומציאות רבודה (AR) אשר מספקים לשחקנים חוויות אפילו עוד יותר אינטראקטיביות.

## סוגי המשחקים

פרק זה לוקה בחסר. אנא תרמו לוויקיפדיה והשלימו אותו.
* **משחקי ארקייד** - משחקי הספורט באולמות הארקייד זכו לאורך השנים לפופולריות רבה. משחקי הארקייד הם בדרך כלל פחות מציאותיים ומתמקדים יותר בחוויית משחק מופשטת ומהירה יותר.
* **משחקי סימולציה** - במשחקי סימולציה מושם דגש רב יותר על יצירת משחקים שדומים יותר למשחקי הספורט במציאות מאשר במשחקי הארקייד. המשחקים הללו נוטים להיות איטיים יותר, מדויקים יותר ונוטים להקפיד על הכללים הרגילים, בעוד שמשחקי הארקייד נוטים להיות מהירים יחסית. דוגמאות למשחקים מהסוג הזה כוללים את *EA Sports FC*, *eFootball*, *NHL*, *EA Sports WRC*, *F1*, *MotoGP*, *PGA Tour*, *PGA Tour 2K*, *MLB The Show*, *Madden NFL* ו- *NBA 2K*.
* **משחקי ניהול קבוצות ספורט** - במשחקים הללו השחקן הוא המנג'ר של קבוצת ספורט, אשר אחראי הן על הפן הספורטיבי והן על הפן הכלכלי והניהולי של הקבוצה, ואשר צריך להביס את קבוצות הספורט האחרות באותה הליגה שנשלטות לרוב על ידי המחשב.

## ראו גם

* משחק התעמלות ממוחשב

## קישורים חיצוניים

 מדיה וקבצים בנושא **משחקי ספורט ממוחשבים** בוויקישיתוף
## הערות שוליים
# מונו (עיבוד צלילים)

סימון מונו
**מונו** (באנגלית: **Mono**, קיצור של **Monaural**) היא שיטת עיבוד צלילים בעלת ערוץ אחד בלבד.

קטע צליל מוגדר כ'מונו' כאשר מקור הצליל (כפי שהוקלט על ידי מיקרופון, למשל) הוא בודד.
גם אם קיימים מספר מיקרופונים בעת ההקלטה, ובסופו של התהליך כל הערוצים מתאחדים אל תוך ערוץ אחד - ההקלטה הסופית נחשבת כהקלטת 'מונו'.

מערכת השמעה של צליל מוגדרת גם היא כ'מונו', כאשר מקור השמע יחיד: למשל, רמקול אחד.
גם במקרה הזה, אף אם קיימים יותר ממקור הגברה אחד, הצליל מוגדר כ'מונו' כאשר מקורו של הצליל הוא ערוץ אחד.

ברוב המערכות הבידוריות, שיטת ה'מונו' הוחלפה בשיטות רב־ערוציות - בתחילה 'סטריאו', ומאוחר יותר צליל הקפי ('סראונד'). לעומת זאת, מונו היא עדיין הסטנדרט המקובל במערכות רדיו וטלפון.

## קישורים חיצוניים

 מדיה וקבצים בנושא **מונו** בוויקישיתוף
# כרטיס קול

כרטיס קול Creative Sound Blaster Live בעל ממשק PCI
**כרטיס קול** הוא התקן המקשר את המחשב לאמצעי קלט-פלט ואחראי על עיבוד רוב המידע הקולי במחשב. עיבוד הקול בכרטיס מתבצע בעזרת שבב המרה אנלוגי-דיגיטלי (לדגימת קול ממיקרופון) או דיגיטלי-אנלוגי (ליצירת קול באמצעות רמקול).

נכון לשנת 2010, מכילים רוב כרטיסי הקול החדישים גם מיקרו-מעבד שמבצע את עיבוד האות (בעבר התבצע עיבוד זה במעבד המרכזי של המחשב). הם מכילים גם חומרה המאפשרת הקלטה קולית שממתינה לעיבוד במועד מאוחר יותר.

במחשבים רבים קיים "כרטיס קול מובנה" (באנגלית: OnBoard) שהוא שילוב הרכיבים הדרושים לעיבוד הקול על לוח האם של המחשב. במחשבים שבהם לוח האם אינו מכיל כרטיס מובנה, דרוש כרטיס קול נפרד (כרטיס הרחבה) כדי לשמוע ולהשמיע אותות קול. בעבר כרטיסי קול מובנים היו בדרך כלל כרטיסים בעלי יכולות מוגבלות יחסית, שהתאימו למשתמש ביתי בעל דרישות צנועות, למשל צליל סטריאופוני בעומק 16 ביט. כרטיסי הקול המקצועיים נרכשים בנפרד מהמחשב כרכיב חומרה נפרד, ומסוגלים לתמוך בשמונה ועד עשרים וארבעה ערוצי קול בעומק של 24 ביט ו-32 ביט. חלק מכרטיסי הקול המקצועיים מגיעים יחד עם תוכנות לעריכה וליצירת מוזיקה, עיבוד וערבול צליל. כרטיס קול מקצועי יכול להיות מורכב בחריצי ה-PCI של המחשב, או להיות כרטיס קול חיצוני, שמתחבר למחשב באמצעות USB או FireWire.

לבד מכרטיס הקול, יש אזור קטן בלוח האם המעבד קול באופן מוגבל ומכיל גם רמקול קטן. בשנות ה-80 ותחילת שנות ה-90, היה אזור זה הרמקול הפנימי של המחשב (PC Speaker), ששימש אז בעיקר להשמעת צלילים ומוזיקה במשחקי מחשב וצפצופי התרעה בתוכנות ובמערכת ההפעלה עצמה. כיום משמש אזור זה בלוח האם רק למתן משוב קולי בצפצופים לגבי תקינותו של המחשב בעת הדלקת המחשב. בנוסף, החל מ-Windows XP, מערכת ההפעלה עושה שימוש ברמקול זה, כחלופה רזרבית לרמקולים חיצוניים, במידה ואין אף התקן צליל כלשהו המחובר למחשב (התכונה קיימת גם במחשבי מקינטוש).

## ראו גם

* מונחים בחומרה

## קישורים חיצוניים

* מדריך להתקנת כרטיס קול במחשב

 ערך זה הוא קצרמר בנושא מחשבים. אתם מוזמנים לתרום לוויקיפדיה ו**להרחיב אותו**.
# דאנס-רוק

דאנס-רוק
Dance-rock|
מקורות סגנוניים |
פוסט-דיסקו • דיסקו • פופ רוק • גל חדש • פוסט-פאנק • פילדלפיה סול • דאנס • רית'ם אנד בלוז |
|
מקורות תרבותיים |
סוף שנות ה-70 – תחילת שנות ה-80 |
|
מוצא |
ארצות הברית, הממלכה המאוחדת  |
|
כלים |
כלי מקלדת, גיטרה חשמלית, גיטרה בס, סינתיסייזר, סמפלר, מכונת תופים, תופים, תופים אלקטרוניים, סקוונסר, ווקודר, טוקבוקס |
|   |

**דאנס-רוק** (באנגלית: **Dance-rock**) הוא סוגה מוזיקלית הנגזרת ממוזיקת רוק. זוהי סוגת פוסט-דיסקו הקשורה לפופ רוק ופוסט-פאנק עם פחות השפעות של רית'ם אנד בלוז. מקורו בתחילת שנות ה-80, בעקבות הירידה בפופולריות של הפאנק והדיסקו כאחד. דוגמאות לדאנס-רוק מוקדם כוללות את "No G.D.M." של ג'ינה אקס, "On the Rebound" של ראס באלארד, ואמנים כמו דינוזאור אל , ליקוויד ליקוויד ופולירוק , ואלבום האוסף *Disco Not Disco*.

## הגדרות

מייקל קמפבל, בספרו "מוזיקה פופולרית באמריקה", מגדיר את הסוגה כ"פיוז'ן פוסט-פאנק/פוסט-דיסקו".

## אמני ולהקות דאנס-רוק

להלן לקט של אמני ולהקות דאנס-רוק שפעלו במרוצת השנים:

* The B-52's
* דפש מוד
* Devo
* דוראן דוראן
* יורית'מיקס
* פיין יאנג קניבלז
* פרנקי הולך להוליווד
* Hall & Oates

## קישורים חיצוניים

 מדיה וקבצים בנושא **דאנס-רוק** בוויקישיתוף
## הערות שוליים
# דאנס-פופ

דאנס-פופ
Dance-pop|  |
|
מקורות סגנוניים |
פופ • דאנס • דיסקו • פוסט-דיסקו • גל חדש • סינת'-פופ • אלקטרופופ • האוס • באבלגאם פופ |
|
מקורות תרבותיים |
סוף שנות ה-70, תחילת שנות ה-80 |
|
מוצא |
ארצות הברית  |
|
כלים |
סינתיסייזר • מכונת תופים |
|
פופולריות מיינסטרים |
שנות ה-80 בממלכה המאוחדת וארצות הברית ברחבי העולם החל מסוף שנות ה-90 |
|
נגזרות |
טראנס ווקאלי |
|
סוגות היתוך |
|
האוס |
|   |

**דאנס-פופ** (באנגלית: **Dance-pop**) הוא ז'אנר של מוזיקת דאנס אלקטרונית שמקורו בסוף שנות ה-70. בדרך כלל מדובר במוזיקה אופטימלית המיועדת למועדוני לילה מתוך כוונה להיות רקידה אך מתאימה גם לרדיו להיטים עכשווי. מתפתח משילוב של דאנס ופופ עם השפעות של דיסקו, פוסט-דיסקו וסינת'-פופ. הוא מאופיין בדרך כלל על ידי פעימות חזקות עם מבני שירים קלים ולא מורכבים שבדרך כלל יותר דומה למוזיקת פופ מז'אנר המחול החופשי יותר, עם דגש על לחן כמו גם מנגינות קליטות.

## מאומני הז'אנר

ליידי גאגא, מדונה, הספייס גירלז, בריטני ספירס, ני-יו, ריהאנה, פינק, הוונטד, קשה, מייקל ג'קסון, פיטבול, ג'ניפר לופז וסיה.

## ראו גם

* ערכים על שירי דאנס-פופ

## הערות שוליים

 ערך זה הוא קצרמר בנושא מוזיקה. אתם מוזמנים לתרום לוויקיפדיה ו**להרחיב אותו**.
# בולטימור קלאב

בולטימור קלאב
Baltimore club|
מקורות סגנוניים |
היפ הופ, ברייקביט, גטו האוס, מיאמי בס, מוזיקת האוס, טכנו |
|
מקורות תרבותיים |
תחילת שנות ה-1990, בולטימור (ארצות הברית) |
|
נגזרות |
ג'רזי קלאב, פילי קלאב |
|
נושאים קרובים |
|
גטוטק, שיקגו האוס, אלקטרוקלאש, ראפ מלוכלך |
|   |

**בולטימור קלאב** (באנגלית: **Baltimore club**; מוכר גם תחת השמות **בי'מור קלאב** - **B'more club**, **בי'מור האוס** - **B'more house** ו-**בי'מור** - **B'more**) הוא תת-ז'אנר מוזיקלי של ברייקביט ומוזיקת האוס, שהופיע לראשונה בתחילת שנות ה-1990 בבולטימור שבארצות הברית.

הז'אנר מבוסס על מבנה של פעימות של 8/4, וכולל קצב של כ-130 פעימות לדקה. באופן דומה למוזיקת טראפ, מוזיקת באונס, גטו האוס וגטוטק , יצירות הז'אנר מכילות קטעי קול חוזרים בלופים, ברייקים כבדים, שימוש בקריאה ותגובה, ושימוש בדגימות משירים אחרים, לרוב מ-"Sing Sing" של הלהקה גאז ו-"Think (About It)" של זמרת הנשמה האמריקאית לין קולינס .‏

## הערות שוליים
# רגאטון

רגאטון
Reggaeton
Reguetón|
מקורות סגנוניים |
רגאיי ספרדי, דאנסהול, מוזיקת סוקה, טוסטינג, מוזיקת היפ הופ |
|
מקורות תרבותיים |
סוף שנות ה-1980 – תחילת שנות ה-1990, פנמה ופוארטו ריקו |
|
כלים |
מכונת תופים, סינתיסייזר, דוגם צלילים, תחנת עבודה דיגיטלית לאודיו, ראפינג, זמרה |
|
תת-סוגות |
|
רגאטון אלטרנטיבי, באצ'טון, קובהטון, דמבואו דומיניקני, מאלינטו, נאופרראו, פופ-רגאטון, רגאטון רומנטי |
|
סוגות היתוך |
|
קומיביאטון, מומבהטון, טראפטון |
|
סצנות אזוריות |
|
ארגנטינה, קולומביה, הרפובליקה הדומיניקנית, אמריקה הלטינית, פנמה, פוארטו ריקו, ספרד, ארצות הברית |
|   |

**רגאטון** (באנגלית: **Reggaeton**; בספרדית: **Reguetón**) הוא סגנון מוזיקה המשלב מוזיקה לטינית יחד עם מוזיקת היפ הופ, רית'ם אנד בלוז ודאנסהול. לעיתים מכנים את הרגאטון בשם: ההיפ הופ של הלטיניים. הרגאטון לרוב משלב קטעי ראפ בשפה הספרדית (או שפות לטיניות אחרות).

רגאטון מקובל ביותר בארגנטינה, קולומביה, מקסיקו, פוארטו ריקו, קובה, צ'ילה, פרו, קוסטה ריקה ומעט בשאר אמריקה הלטינית. בשנים האחרונות הסגנון התפשט והוא נפוץ גם בארצות הברית ובעוד מדינות.

ישנו גם סגנון ריקוד מותאם לקצב הרגאטון. הרגאטון הוא ריקוד יחידני שמזכיר ריקודי מועדונים עם תנועות שנוטות להיות בוטות וחושניות.

בין הזמרים המצליחים והבולטים בז'אנר ניקי ג'אם, פארוקו, ג'יי באלווין, קרול ג'י, פלאן בי, באד באני, מאלומה, אוזונה, אנואל AA, נאטי נטשה, ויסין ויאנדל, דדי יאנקי, דון עומר וטגו קלדרון

## היסטוריה

ב-1 באפריל 2021 הוגשה תביעה על ידי חברת ההפקה הג'מייקנית Steely & Clevie Productions. התובעים טוענים כי קצב ה-"Dem Bow" , המאפיין את הז'אנר, נגזר משירם "Fish Market" משנת 1989, וכי נעשה בו שימוש בלתי מורשה ביותר מ-1,800 שירים על ידי למעלה מ-100 אמנים, כולל באד באני, קרול ג'י, פיטבול, דרייק, דדי יאנקי ולואיס פונסי, וכן חברות הקלטות גדולות. התובעים עשויים לדרוש פיצויים בהיקף של מאות מיליוני דולרים. מומחים למשפט מוזיקה מעריכים כי אם התביעה תתקבל, היא עלולה ליצור שליטה מונופוליסטית על הז'אנר כולו. עורכי הדין של האמנים טוענים כי התביעה מנסה ליצור מונופול על ז'אנר הרגאטון באמצעות טענה לבעלות על אלמנטים מוזיקליים בסיסיים. לטענת ההגנה, האלמנט המוזיקלי המדובר קיים ביצירות רבות ובז'אנרים מוזיקליים שונים, כולל קצב ההבנרה העתיק. בשנת 2024 קבע שופט כי מוקדם מדי להכריע בסוגיות המשפטיות המורכבות, ואפשר לתביעה להמשיך להתנהל. לאחר כשנתיים של הליכים משפטיים, האמנים ביקשו מבית המשפט להכריע בתיק ללא משפט מלא באמצעות פסיקה מקוצרת.

## קישורים חיצוניים

 מדיה וקבצים בנושא **רגאטון** בוויקישיתוף
* מאי פלטי, כך הפך ז'אנר הרגאטון לפסקול הרשמי של ישראל, באתר הארץ, 23 בפברואר 2017

## הערות שוליים

 ערך זה הוא קצרמר בנושא מוזיקה. אתם מוזמנים לתרום לוויקיפדיה ו**להרחיב אותו**.
# מומבהטון

מומבהטון
Moombahton|  |
|
מקורות סגנוניים |
מוזיקת האוס, רגאטון, אלקטרו האוס, דאנסהול, ראגיי פיוז'ן, אפרוביטס |
|
מקורות תרבותיים |
2009, וושינגטון די. סי. |
|
מוצא |
הולנד, הממלכה המאוחדת, ארצות הברית  |
|
כלים |
דמבו, דוגם צלילים, סינתיסייזר, מכונת תופים |
|
תת-סוגות |
|
מומבהקור, מומבהסול |
|
סוגות היתוך |
|
רגאסטפ, מומבהטראפ |
|
נושאים קרובים |
|
האוס לטיני, טרופיקל האוס, דאבסטאפ, גליץ' |
|   |

**מומבהטון** (**Moombahton**) הוא תת-ז'אנר של מוזיקת דאנס אלקטרונית, מוזיקת האוס ורגאטון, שהופיע לראשונה לאחר הופעתו של הדי ג'יי והמפיק המוזיקלי האמריקאי דייב נאדה בוושינגטון די. סי. ב-2009. נאדה טבע את השם כהלחם בסיסים של "מומבה" ("Moombah") ורגאטון (Reggaeton).

המאפיינים המזהים למוזיקת מומבהטון כוללים קו בסליין עבה ופרוס, מבנה דרמטי ופעימה דו-שלבית, עם מילוי מהיר של תופים. חלק משירי המומבהטון כוללים סינתיסייזרי רייב וסמפול ראפ א-קפלה. מבחינה מוזיקלית, מוזיקת מומבהטון מערבב את המקורות הקצביים של מוזיקת אלקטרו האוס או האוס, הקצב האיטי של מוזיקת רגאטון, בדרך כלל בין 100–110 פעימות לדקה, בליווי כלי הקשה מקפיצים המושפעים ממוזיקת רגאטון.

## הערות שוליים
# אד

התעבות של אדי מים מעל ספל תה. האדים מתעבים מעל הספל כאשר הם מתחילים להתקרר
בפיזיקה, **אד** מוגדר כחומר במצב צבירה גז שנמצא בטמפרטורה נמוכה יותר מהנקודה הקריטית שלו. במצב כזה ניתן לעבות את האד לנוזל על ידי העלאת הלחץ עליו, מבלי שיש צורך לקרר אותו.

לדוגמה, הטמפרטורה הקריטית של מים היא 374.14 מעלות צלזיוס, זאת הטמפרטורה הגבוהה ביותר שבה יכולים להיות מים במצב צבירה נוזלי (בלחץ גבוה מאוד), לכן מים במצב צבירה גזי שיהיו בתנאי סביבה סטנדרטים יהיו אדי מים שניתן לעבות אותם בדחיסה מבלי להוריד את הטמפרטורה שלהם.

## ראו גם

* לחץ אדים
* התאיידות

## קישורים חיצוניים

* אד, באנציקלופדיית המקרא של "גשר"

 ערך זה הוא קצרמר בנושא פיזיקה. אתם מוזמנים לתרום לוויקיפדיה ו**להרחיב אותו**.
# מוזיקת חנונים

**מוזיקתחנונים** או **מוזיקת גיקים** (באנגלית: **Nerd music** או **Geek music**) היא קטגוריה הכוללת של מוזיקה שאוספת את הז'אנרים המוזיקליים שצמחו מתרבות החנונים; סגנונות שונים החולקים את אותה בסיס משותף. הדוגמה המוקדמת ביותר הייתה מוזיקת פילק, משנות החמישים ואילך, שהושמעה על ידי מעריצים בכנסי מדע בדיוני. לקראת סוף המאה ה-20 וראשית המאה ה-21 התפתחו סגנונות מוזיקה אחרים. הגורמים שאפשרו זאת היו הירידה במחיר של ציוד, צמיחת האינטרנט והגידול הדמוגרפי של החנונים/גיקים.

## אירועים ופסטיבלים

פסטיבל המוזיקה נרדפאלוזה (2007–2013) תיאר את עצמו כ"ראשון מסוגו שהזמין את כל הז'אנרים של תנועת המוזיקה החנונית תחת קורת גג אחת, כולל גיק רוק, היפ הופ נרדקור, צ'יפ מיוזיק ומוזיקת משחקי וידאו." כינוסים ואירועים אחרים אירחו מאז הופעות מוזיקליות של חנונים במגוון סגנונות.

## קישורים חיצוניים

 מדיה וקבצים בנושא **מוזיקת חנונים** בוויקישיתוף
* Geek Bands Wiki

## הערות שוליים
# מתכנת

מהנדס תוכנה כותב קוד בשפת התכנות JavaScript
**מְתַכְנֵת** (לעיתים **תָּכְנִיתָן** או **תַּכְנָת**) הוא אדם העוסק בתכנות, כלומר בפיתוח ובתחזוקה של תוכנה למחשבים על ידי קידוד (כלומר כתיבה או שינוי של קוד) בשפת תכנות אחת או יותר.

## הכשרה

העוסקים בתחום בישראל אינם נדרשים להסמכה רשמית כלשהי כדי לכנות עצמם "מתכנתים", אך בקרב המעסיקים יש הדורשים ממועמדים לעבודה השכלה אקדמית בתחום.
הכשרתם של מתכנתים נעשית במסלולים אחדים:

* באוניברסיטאות ובמכללות, בעיקר במסגרת החוגים למדעי המחשב ולהנדסת תוכנה.
* בבתי ספר להנדסאים.
* בקורסים הניתנים במוסדות להדרכת מתכנתים.
* מסלול הכשרה בולט של מתכנתים בישראל הוא קורס תכנות של צה"ל.

למתכנתים מסלולי התמחות בשלושה מישורים:

* בהתאם לתחום הטכנולוגי שבו הם עוסקים: מתכנתי מערכות הפעלה, מתכנתי מערכות מידע, מתכנתי זמן אמת, מתכנתי אפליקציות מובייל ועוד.
* בהתאם לשפות התכנות שבהן הם משתמשים.
* בהתאם לתחום היישום שבו הם עוסקים: בנקאות, משאבי אנוש, משחקי מחשב וכדומה.

התכנות הוא מקצוע דינמי ביותר, המצריך את העוסקים בו להתעדכנות מקצועית מתמדת. התעדכנות זו נעשית באמצעות כנסים מקצועיים והשתלמויות, בקבוצות וקהילות אינטרנט (כמו במדיה חברתית) ועוד.

## מפתח תוכנה

מפתח תוכנה הוא אדם או ארגון אשר עיקר עבודתם ממוקדת בתהליך פיתוח תוכנות, תחום נרחב יותר של תכנות מחשבים או בעל תחום התמחות בניהול פרויקטים (Project manager). אדם זה יכול לתרום לראייה הכוללת של הפרויקט ברמת היישום במקום ברמת הרכיב או משימות תכנות בודדות.

## מתכנתים ידועים

עדה לאבלייס - נחשבת למתכנתת הראשונה בעולם
* עדה לאבלייס, שעבדה בשיתוף פעולה עם צ'ארלס בבג', נחשבת למתכנתת הראשונה, משום שבשנת 1843 כתבה תוכניות למחשב שבאבג' תכנן. באבג' לא הצליח לממש את המכונה שתכנן, וממילא לא יכלה עדה לאבלייס לבצע את התוכניות שכתבה, אך אין זה שולל ממנה את זכות הראשונים לעיסוק במקצוע זה.
* רות טייטלבאום, פראנסס ספנס, מתכנתות אניאק
* גרייס הופר, מראשוני המתכנתים, כתבה את המהדר הראשון.
* ביל גייטס ופול אלן, מייסדיה של חברת מיקרוסופט, החלו את דרכם כמתכנתים שעסקו בפיתוח של שפות תכנות.
* ביארנה סטרוסטרופ, מפתח שפת C++.
* ג'יימס גוסלינג, אביה של שפת התכנות Java.
* דונלד קנות', מחבר סדרת הספרים The Art of Computer Programming, אבי שיטת התכנות האוריינית CWEB ויוצרה של מערכת הסְּדר TeX.
* דן בריקלין, יוצרה של תוכנת הגיליון האלקטרוני VisiCalc, התוכנה שהפכה את ה-Apple II ממחשב לחובבים לפריט חובה לעסקים.
* דניס ריצ'י, שפיתח ביחד עם קן תומפסון את שפת C ומערכת ההפעלה יוניקס.
* טים ברנרס-לי, ממציא ה-World Wide Web.
* לינוס טורבאלדס, מפתחה של ליבת (kernel) לינוקס.
* ריצ'רד סטולמן, מייסד תנועת התוכנה החופשית, והמתכנת המקורי של Emacs.
* ארון שוורץ, פעיל חברתי, מסאי ופעיל פוליטי אמריקאי ממוצא יהודי. שנעצר בעקבות חשדות להורדה שיטתית של עותקים דיגיטליים של מאמרים אקדמיים מאתר JSTOR, וב-11 בינואר 2013 נמצא שוורץ תלוי ומת בדירתו.
* שון פנינג, מפתח השירות נפסטר.
* מארק צוקרברג, מייסד אתר פייסבוק ומתכנת הגרסה הראשונית שלו.

## ראו גם

* מונחים בתוכנה
* מפתח רשת
* יום המתכנת

## לקריאה נוספת

* דוד שי, "מתכנתים בעולם רב ממדי", **משאבי אנוש**, יולי 2004.

## קישורים חיצוניים

## הערות שוליים
# מרחב משתמש

**מרחב משתמש** (באנגלית: **user space**) הוא חלק בזיכרון המחשב המוקצה על ידי מערכות הפעלה עבור תוכנות בשימוש המשתמשים, וזאת להבדיל ממרחב הליבה (באנגלית: **kernel space**) המשמש רק את ליבת מערכת ההפעלה ומנהלי התקנים.

ברוב מערכות ההפעלה זיכרון זה עשוי להיות מועבר לזיכרון משני כאשר תם הזיכרון הפיזי הפנוי.

בדרך כלל כל תוכנית שרצה מקבלת מרחב זיכרון וירטואלי משלה בתוך מרחב המשתמש ואין לה גישה לזיכרון של תוכניות אחרות, מסיבות של יציבות ואבטחה.

## ראו גם

* מערכת הפעלה

 ערך זה הוא קצרמר בנושא טכנולוגיה. אתם מוזמנים לתרום לוויקיפדיה ו**להרחיב אותו**.
# ביטלוקר

סמליל BitLocker
**BitLocker** היא טכנולוגיית הצפנת דיסק, הכלולה במערכות ההפעלה של מיקרוסופט מ-Windows Vista ואילך. היא נועדה להגן על הנתונים על ידי הצפנת אמצעי האחסון כולו. כברירת מחדל נעשה שימוש באלגוריתם ההצפנה AES בצופן בלוקים (CBC) או במוד XTS ועם מפתחות של 128 או 256 ביט. CBC אינה בשימוש לאורך כל הדיסק אלא נעשה ברמת סקטור של מידע.

## ראו גם

* Microsoft Windows
* מיקרוסופט
* מיקרוסופט TechNet
* הצפנה

## קישורים חיצוניים

 מדיה וקבצים בנושא **ביטלוקר** בוויקישיתוף

* אתר האינטרנט הרשמי של ביטלוקר (בשפות מרובות)

## הערות שוליים

 ערך זה הוא קצרמר בנושא מחשבים. אתם מוזמנים לתרום לוויקיפדיה ו**להרחיב אותו**.
# מיקרוסופט TechNet

מיקרוסופט TechNet|  |
|
נתונים כלליים |
|
תקופת הפעילות |
1998–הווה (כ־28 שנים) |
|
בעלות |
מיקרוסופט |
|
מוצרים עיקריים |
פורטל אינטרנט |
|   |
|
technet.microsoft.com |
|   |

**מיקרוסופט טקנט** (אנגלית: **Microsoft TechNet**) הוא פורטל אינטרנט עבור עובדי IT. הפורטל מספק חומרי עזר לימודיים, כלים והרחבות למוצרי מיקרוסופט, מרכז הדרכה מקוון, בדיקת תוכנות שיתופיות, פורומים וקהילות, בלוגים של עובדי מיקרוסופט ועוד.

עד ל-31 באוגוסט 2013 סיפקה מיקרוסופט שירות מנויים פרטי (בדומה לשירות אופיס 365 ושירות Adobe Creative) המציע רכישה זמנית של תוכנות מיקרוסופט ברישיון פרטי. שירות המנויים הופסק כדי להשקיע מאמצים רבים יותר בפיתוח והוספת כלים ללא תשלום.

## שירותי מיקרוסופט TechNet

הרעיון המרכזי העומד מאחורי TechNet, הוא מגוון של אתרים המספקים כלים ומידע עבור אנשי IT, המידע נכתב על ידי עובדי מיקרוסופט וגם על ידי חברי הקהילה. בעזרת השירותים שונים (פורומים, בלוגים) מתאפשר דיאלוג פתוח בין חברי הקהילה לבין עובדי החברה. השירות הניתן באתר זמין ב-12 שפות, כולל בתוכו כ-11 מיליון מסמכים ומארח כ-11.5 מיליון משתמשים בחודש. להלן השירותים השונים:

* **ספרייה (TechNet Library)** - מכילה מידע רב עבור מומחי IT ומשתמשים מתקדמים. מאגר המידע נגיש לכל ללא תשלום ומתעדכן מדי חודש.
* **פורומים (TechNet Forums)** - משמשים לדיון במגוון רחב של נושאים, וכן לשתף ולפתור בעיות בעזרת החברים בקהילה.
* **בלוגים (TechNet Blogs)** - לפרסום תכנים מעובדי מיקרוסופט. כל מומחה מפרסם את התכנים בהם הוא שולט וזאת לפי השקפתו האישית.
* **ויקי (TechNet Wiki)** - משאב טכני בהשראת ויקיפדיה, אתר קהילתי שהתוכן שבו אינו נכתב על ידי מיקרוסופט וכל מי שמצטרף יכול להוסיף נושאים חדשים, לערוך ולשפר נושאים קיימים.
* **מרכז הערכה (Evaluation Center)** - מאפשר להוריד תוכנות מיקרוסופט ברישיון זמני ותוכנות חדשות בגרסאות בטא.
* **סקריפטים (Script Center)** - מספק מידע למתחילים המבקשים ללמוד על סקריפטים לניהול המערכת.

## קישורים חיצוניים

* אתר האינטרנט הרשמי של מיקרוסופט TechNet
* בלוג TechNet Israel קהילת ה-IT של מיקרוסופט (בעברית)
* האתר הרשמי של Microsoft TechNet (באנגלית)
* הפורומים של מיקרוסופט TechNet (באנגלית)
* האתר הרשמי של TechNet Evaluation Center (באנגלית)